cyanic-selkie/wikianc huggingface dataset:
Driftsdatabase
Terminologi for datavarehus
Innen datavarehus er begrepet enda mer spesifikt, og viser til at den operative databasen er den som aksesseres av det operative systemet (for eksempel en kundevendt nettside eller applikasjonen som brukes av kundeservice) for å utføre den daglige driften i en organisasjon. Operasjonelle databaser bruker vanligvis en online transaksjonsbehandlingsdatabase som er optimalisert for rask transaksjonsbehandling (altså operasjonene opprett, les, oppdater og slett). En operativ database er kilden til et datavarehus. Data fra en driftsdatabase kan lastes inn i et operasjonelt datalager for mottak i datavarehuset.
O Chang-ran
O Chang-ran (født 5. september 1992) er en nordkoreansk fotballspiller. Under Sommer-OL 2012 i London deltok hun for landet sitt der laget hennes ble utslått i gruppespillet.
Fylkesvei 4476
Fylkesvei 4476 går mellom Sandnes sentrum og Holekrossen i Klepp.
Frem til 2019 hadde veien betegnelsen fylkesvei 241.
Hans Hartwig von Beseler
Hans Hartwig von Beseler (født 27. april 1850, død 20. desember 1921) var en tysk generaloberst. Han var øverste kommandant i den tyske invasjonen av Belgia og beleiringen av Antwerpen i 1914.
Han mottok flere utmerkelser, blant annet Jernkorset klasse 2 for sin innsats i Den fransk-tyske krig og Jernkorset klasse 1 for første verdenskrig.
John Carpenter
John Howard Carpenter (født 1948) er en amerikansk filmregissør, manusforfatter, produsent og musiker kjent for filmer som Halloween, Tåken, Flukten fra New York og Tingen. Han har primært befattet seg med skrekkfilmer.
Han har også utgitt en rekke album basert på musikken til flere av filmene han har lagd, deriblant soundtracket til Halloween.
Bakgrunn
Carpenter ble født i Carthage, Jefferson County i delstaten New York, men vokste opp i Bowling Green, Kentucky da familien flyttet dit i 1953. Han ble tidlig filminteressert og likte særlig skrekk- og science fiction-filmer slik som Forbidden Planet og Tingen fra en annen verden. I tenårene begynte han ved USC School of Cinematic Arts i California, men fullførte ikke. Han rakk imidlertid å lage kortfilmen The Resurrection of Broncho Billy, som var hans studentprosjekt (sammen med flere andre). Filmen vant Oscar for beste kortfilm i 1970.
1970- og 1980-årene
Carpenter regidebuterte i 1974 med science fiction-filmen Dark Star. I 1976 lagde han thrilleren Assault on Precinct 13, som han også skrev musikken til. Med denne filmen begynte han å vekke oppsikt, men det var ikke før med Halloween i 1978 at hans karriere for alvor begynte å ta av. Dette er en film som i ettertid ble regnet som en kultfilm og som var med på å bane vei for 1980-åras skrekkfilmtrend. Den har fått en rekke oppfølgere.
I 1980 lanserte han skrekkfilmen Tåken og året etter den populære futuristiske actionfilmen Flukten fra New York (med Kurt Russell i hovedrollen). I 1982 kom science-fiction-grøsseren Tingen fra en annen verden, og året etter den særegne Christine, som handler om en bil med sjel og drapslyst (basert på en roman av Stephen King). I 1984 lanserte han den sentimentale science-fiction-romansen Starman. I 1986 lagde han høybudsjettfilmen Big Trouble in Little China, en actionpreget eventyrgrøsser som ikke oppnådde den populariteten han hadde håpet. Han bestemte seg derfor å gå tilbake til å lage enklere og lavbudsjettfilmer, noe som resulterte i science fiction-thrilleren They Live (1988) og grøsseren Prince of Darkness (1987).
Det kan nevnes at han hadde manus på thrilleren Eyes of Laura Mars fra 1978 og actionthrilleren Black Moon Rising fra 1986.
Etter 1980-årene
Etter 1980-årene hadde han ikke like stor suksess, men en må nevne filmer som In the Mouth of Madness (1992), Village of the Damned (1995), Escape from L.A. (1996) og Vampires (1998), som regnes som han siste filmsuksess.
I 2000-årene avtok hans produksjon som regissør betraktelig. I 2010 regisserte han skrekkfilmen The Ward som er hans foreløping siste film. Den fikk hard medfart av filmanmelderne og ble heller ingen kommersiell suksess.
Kaja Kamp
Kaja Kamp Nielsen (født 29. april 1994) er en dansk håndballspiller, som spiller for den danske klubben og det danske kvinnelandslaget.
John Carpenter
Som produsent
Som produsent har han vært involvert i en del av oppfølgerne til Halloween-filmene, Halloween 2 (1981) og Halloween 3 (1982). Han var også produsent for nyinnspillingen av Tåken (2005).
Kaja Kamp
Hun ble tatt ut i bruttotroppen til det danske kvinnelandslaget foran Håndball-EM 2020, men var ikke blant de 16 utvalgte.
John Carpenter
Privatliv
Han var gift med skuespillerinnen Adrienne Barbeau fra 1979 til 1984. Han er far til musiker og filmmusikkomponist Cody Carpenter.
Filmografi
(Som regissør)
Sverre Lie (tennisspiller)
Sverre Lie (født 14. februar 1926 på Nordstrand, død 7. september 1983) var en norsk tennisspiller.
Han vant ni NM-gull i perioden 1951–1957.
Emilie Steffensen
Emilie Bodholt Steffensen (født 22. mai 2001 i Ikast-Brande) er en dansk håndballspiller, som spiller for den danske klubben og det danske kvinnelandslaget.
Hun ble tatt ut i bruttotroppen til det danske kvinnelandslaget foran Håndball-EM 2020, men var ikke blant de 16 utvalgte.
Gymnastikk under Samveldelekene 2018 – Lagkonkurranse turn menn
Lagkonkurranse i turn for menn under Samveldelekene 2018 i Gold Coast i Australia ble arrangert 5. april 2018, i Coomera Indoor Sports Centre. Dette var den første konkurransen i gymnastikk som ble arrangert i disse samveldelekene.
England vant lagkonkurransen, som i 2014, og Max Whitlock og Nile Wilson deltok også på Englands lag i 2014.
Legevaktsentral
En legevaktsentral (LV-sentral eller LVS) er en kommunal eller interkommunal sentral for formidling av legevakt og andre kommunale helsetjenester i Norge.
LV-sentraler er en del av medisinsk nødmeldetjeneste og ivaretar normalt legevaktformidling, og formidling av oppdrag til hjemmesykepleier og jordmor. I kommuner med akuttmedisinsk kommunikasjonssentral ivaretar ofte denne sentralen også oppgavene til legevaktsentralen.
LV-sentralene skal normalt betjenes av en sykepleier og er oftest plassert i tilknytning til sykehjem i kommuner uten sykehus. LV-sentralene mottar og håndterer henvendelser om øyeblikkelig hjelp via det nasjonale legevaktnummeret 116 117.
Kim Little
Kim Little (født 29. juni 1990) er en skotsk fotballspiller. Under Sommer-OL 2012 i London deltok hun for Storbritannia der laget hennes ble utslått i kvartfinalen.
ZEB-konferansen
ZEB-konferansen var en konferanse som ble arrangert årlig i Norge i perioden 2012–2017. ZEB er akronym for Zero Emission Buildings (engelsk for nullutslippsbygg), og formålet med konferansen var å presentere og drøfte det nyeste innen forskning på dette området.
Arrangør var Forskningssenteret Zero Emission Buildings, ett av elleve nasjonale forskningssentre for miljøvennlig energi (FME), etablert av Norges forskningsråd (NFR) (2009–2017).
Lyder Sagens gate 10
Lyder Sagens gate 10 er en villa på Fagerborg i Oslo, nær Stensparken. Den er kjent som et kunstnerhjem ettersom forfatteren Sigrid Undset (1882–1949) bodde her i årene 1886–1890.
Sigrid Undset var født i Danmark, og flyttet til Oslo som toåring, hvor faren, arkeologen Ingvald Undset, arbeidet ved universitetet. Familien bodde på skiftende adresser rundt Stensparken: Hassel­bakken, Lyder Sagens gate, Keysers gate, Stensgaten. Den unge Sigrid selv knyttet seg særlig til Lyder Sagens gate, kanskje fordi det var her hun lærte å lese, leke utendørs og erobre utearealene.
Huset og årene der er særlig skildret i Undsets selvbiografiske roman Elleve år (1934).
Huset er i privat eie som bolig, og det er ikke særskilt tilrettelagt for å minnes Undset. En statue av Undset, utført av Kjersti Wexelsen Goksøyr i 1991, står i Stensparken.
Naomi Uemura
Naomi Uemura (<span class="t_nihongo_kanji" lang="ja">植村 直己 <span class="t_nihongo_comma" style="display:none">,  Uemura Naomi<sup class="t_nihongo_help noprint"><span class="t_nihongo_icon" style="color: #00e; font: bold 80% sans-serif; text-decoration: none; padding: 0 .1em;">?, 12. februar 1942 – c. 13. februar 1984) var en japansk eventyrer. Han var spesielt kjent for å gjøre alene det som tidligere alltid hadde vært oppnådd med større eller mindre lag. For eksempel var han det første mennesket noensinne å nå Nordpolen alene, det første mennesket noensinne å seile på flåte ned Amazonas, og det første mennesket noensinne å bestige Denali alene. Han forsvant mens han forsøkte å bestige Denali om vinteren.
Tidlige opplevelser
Uemura ble født i Hidaka, nå en del av Toyooka, Hyogo, Japan. Han var sjenert og begynte å klatre i college i håp om at fjellklatring ville øke  hans selvtillit.
Mens forhan fortsatt var i 20-årene hadde Uemura klatret alene Kilimanjaro, Aconcagua, Mont Blanc og Matterhorn. Han hadde gått Japan på lang
Nordpolen
Uemura skrev at han nesten ga opp to ganger i løpet av sin Nordpolen-tur i 1978. På den fjerde dagen avekspedusjonen fikk han besøk av en isbjørn som invaderte hans leir, spiste hans forsyninger, og stakk nesen mot soveposen hvor Uemura lå spent og urørlig. Da bjørnen kom tilbake neste dag var Uemura klar og skjøt isbjørnrn. På den 35. dag av turen måtte Uemura karre seg opp på et isflak med sin alaskahund da han hørte brak og isflaket sprakk i stykker. Han og hans hund var strandet på et lite isflak, det ble en fryktelig natt, Uemura fant et 9 cm langt isflak og hastet i sikkerhet.
Han holdt ut, og ble den første til å nå Nordpolen alene. Han beskrev sitt 57-dagers «push» slik: «Det som drev meg til å fortsette var tanken på de utallige mennesker som hadde hjulpet og støttet meg, og vet at jeg aldri kunne møte dem hvis jeg ga opp»
På denne turen hadde han samarbeidet med Canadas luftforsvar og fikk forsyninger fra deres helikoptre. Etter turen stilte han seg selv spørsmål ved slik omfattende støtte og bestemte seg for å bære alt han trengte på sin egen rygg.
Første oppstigning av Denali
I august 1970 klatret Uemura Denali (da kjent som Mt McKinley) og ble den første noensinne å nå toppen alene. Han gjorde dette raskt og med en lett opp-pakning. Hans opp-pakning veide 20 kg mot andres sannsynligvis det dobbelte. August måned lå etter utløpet av normal klatringsesong. Men været han møtte var ikke var forferdelig og fjellet var nesten tomt. Han møtte bare fire andre. Selv om mange mennesker har klatret Denali alene siden Uemura, gjorde de fleste andre det i midten av klatresesongen.
Vinteroppstigning på Denali
Uemura forberedte seg på å bestige Denali igjen alene, men nå på vinterstid. Vanskeligheten med en vinteroppstigning vil være vanskelig å forstå for folk ukjent med klatring i Alaska, og ingen hadde besteget noen store topper i Alaska om vinteren frem til 1967, da Gregg Blomberg organiserte en ekspedisjon til toppen av Denali (Blomberg selv gikk ikke til toppen). Dette laget mistet et medlem og resten av dem omkom nesten i en storm på veien ned. Et medlem av teamet, Art Davidsons bok om stigningen ble oppkalt etter en storm — Minus 148°.
Det er en veldig stor fare med breturene selv korte turer. På breene er det sprekker, kalt bresprekker som ofte er dekket med snø og ikke synlige. På grunn av dette, en er en oppstigning svært vanskelig å gjennomføre alene Uemura hadde utviklet en «selvredings-innretning», en bambusstang som han bandt over skuldrene og ville rekke over eventuelle bresprekker hvis han falt, og den tillot ham å heise seg opp. Han hadde planlagt en veldig lett oppakning, 18 kg plus sleden. Han planla å sove i snøhuler, så han ville ikke trenge telt. Han unngikk også parafin, primus eller propan og planla å spise kald mat.
Forsvinningen
Den 13. februar 1984 snakket Uemura over radio med japanske fotografer som fløy over Denali. Han sa at han hadde nådd toppen og gikk nå tilbake til leiren på 5 500 meter. Han planla å nå basecamp innen to dager, men nådde aldri dit. Det var kraftig vind nær toppen, og temperaturen var rundt -48 °C. Flyene fløy over fjellet, men kunne ikke oppdage ham. Han ble til slutt oppdaget på rundt 5 500 m neste dag like nær toppen). Imidlertid gjorde værforholdene videre søk vanskelig.
Det var sannsynlig at Uemura hadde sluppet opp for mat og på grunn av hans ergjærrighet hadde ingen lyst til å sende redningsmannskaper i frykt for at det ville fornærme ham. Doug Geeting, en av bushpilotene som hadde vært  med på «Umeura-leting» sa: «Om det hadde vært noen andre, ville vi allerede ha sendt ut et redningsteam».
Den 20. februar hadde været klarnet, men Uemura var ingensteds å finne. Det var ingen tegn til hans tidligere leir og ingen bevis for at de depoer som var etterlatt av andre klatrere i nærheten var rørt.
To erfarne klatrere ble droppet på 4 300 m for å starte et søk. Den 26. februar fant en hule der Uemura hadde bodd på 4 300 m. på veien opp, men ingen tegn til Uemura. En dagbok ble funnet i hulen. Det var åpenbart at Uemura hadde forlatt noe utstyr der for å lette sin bagasje til toppen. Han hadde også forlatt sin «selv-redningsmann» på 2 900 m da han trolig visste at det på 2 900 ville han være forbi de verste bresprekker. De fleste skjønte at han hadde falt under nedstigningen, blitt såret, døde og ble begravd under snøen. En annen teori var at han kunne ha nådd topoen på 4 300 m og deretter falt i en av de mange sprekker og omkom.
En gruppe Japanske klatrere kom for å se etter hans legeme. De mislyktes, selv om de fant mye av hans utstyr på 5&nbsl;200 m
Hans dagbok ble funnet i en hule på 4 300 m. Den er blitt publisert på japansk og engelsk. Den beskriver de brutale forhold som Uemura opplevde, sprekker, stup, 40 kuldegrader, frosset kjøtt og dårlig og lite mat. Dagboken viste at han var i godt humør og de sangene han sang for å holde fokus på sin oppgave.
Arv og minner
Uemura ga ofte offentlige foredrag og skrev om sine reiser. Hans eventyrbøker for barn ble populære i Japan. Det er et museum i Tokyo, dedikert til ham,, og et annet i Toyooka, Hyogo.
En pris oppkalt etter ham ble opprettet i Japan etter hans død.
The Explorers Club lar fremragende oppdagere bære med seg klubbens flagg, en anerkjennelse for at det er en seriøs ekspedisjon. Uemura hadde med seg er slikt flagg.
Rosenborgsangen
«Rosenborgsangen» (1988) er skrevet av Torstein Flakne og Dag Ingebrigtsen til Rosenborg Ballklub. Den ble spilt inn før cupfinalen i 1988. Foruten låtskriverne medvirket Ronni Le Tekrø, Åge Aleksandersen, Hans Rotmo, Terje Tysland og Rosenborg Ballklubs A-lag med trener Nils Arne Eggen. Den er nå klubbens klubsang
Rosenborgsangen ble i 2007 kåret til tidenes beste RBK-sang.
Mstyslav Skrypnyk
Mstyslav (borgerlig navn Stepan Ivanovytsj Skrypnyk, ukrainsk Мстислав resp. Степан Іванович Скрипник; født 10. april 1898 i Poltava, Ukraina, død 11. juni 1993 i Grimsby, USA) var en ukrainsk ortodoks biskop, som i sine siste tre leveår innehadde tittelen patriark av Kyiv.
1944 gikk han via Warszawa i tysk eksil, og utvandra i 1947 til Canada, der han ble valgt til erkeepark av Winnipeg og primas av den ukrainsk-ortodokse kirke i Canada. Allerede to år senere flytta han til USA, der han først ble medlem av den ukrainsk-ortodokse kirke i Amerika, men veksla i 1950 til den ukrainsk-ortodokse kirke i USA. 1969 ble han valgt til primas av den ukrainsk-ortodokse diasporakirke, som omfatta menighetene i Vest-Europa og Australia. 1972 etterfulgte han John Teodorovych som ukrainsk-ortodoks erkeepark av Parma og metropolitt av USA.
Da den ukrainske autokefale ortodokse kirke ble nygrunnlagt i 1990, ble han i en alder av 92 år valgt til dennes patriark av Kyiv og hele Ukraina. Han var ikke tilstede ved valget, men ble innsatt senere samme år i St. Sofia-katedralen (Kyiv). 1992 inngikk det ukrainsk-ortodokse Kyiv-patriarkatet en union med den ukrainske autokefale ortodokse kirke, og aksepterte Mstytslav som sin patriark av Kyiv og hele Rus-Ukraina. Han døde ett år senere i USA, hvorpå de tre kirkene (den amerikanske og de to ukrainske) igjen skilte lag.
Frigang
Frigang vil si at en som sitter i fengsel tillates å forlate fengselet å utføre et arbeid eller en oppgave. En innsatt kan ha frigang til enten jobb eller skole. En innsatt i fengsel kan få frigang etter å ha gjennomført 1/3 av den totale domslengden vedkommende soner, og kan maksimalt gå på frigang i 12 måneder. Frigang må ikke forveksles med prøveløslatelse, som man oppnår først etter å ha gjennomført 2/3 av domslengden. Straffegjennomføringsloven § 20 regulerer frigang. Vilkårene er nærmere regulert i forskriften til straffegjennomføringsloven og retningslinjene til straffegjennomføringsloven.
Jeg er helt rå
Omslag
Omslaget er laget av Christian Bloom og viser en ikonisk tegning av ansiktet til Egil mot en oransje bakgrunn. Bildet er symmetrisk og tegnestilen kan være inspirert av afrikanske masker brukt i stammeritualer.
Sporliste
Tekst og melodi av Egil Hegerberg der ikke annet er oppgitt. Alle tekstene er skrevet med støtte fra Norsk Tekstforfatterfond.
Heidi Høivik
Heidetraut (Heidi) von Weltzien Høivik (født 1942) er næringslivsforsker. Hun er professor emeritus ved Handelshøyskolen BI.
Hun har PhD fra University of Colorado (1972).Hun har tilleggsutdannelse fra Harvard University, Institute for Educational Management. (1991) Høivik var prorektor ved BI 1989-1994. I 2003 ble hun tildelt "Honorary Doctor" av The Estonian Business School for hennes banebrytende arbeid for næringslivsetikk som President av European Business Ethics Network (1999-2008). Hun har vært gjesteforsker og gjesteprofessor i Tel Aviv (1995-1997), New Zealand og Kina. Fra 2008- 2018 fungerte hun som rådgivende gjesteprofessor for Center for Business Ethics at SASS (Shanghai Academy of Social Sciences).
Hennes forskning omfatter blant annet næringslivsetikk og ledelse, samt Bedriftens Samfunnsansvar. Av spesiell interesse er utvikling av varsling i offentlig og privat sektor. Hun har vært styremedlem i Transparency International Norge.
TPC at Southwind
TPC at Southwind er en privat golfbane i Memphis i Tennessee, grunnlagt i mars 1988 som del av nettverket Tournament Players Club.
Mesterskapsbanen med par 71 ble tegnet av Ron Prichard med Hubert Green og Fuzzy Zoeller som PGA TOUR-konsulenter. Banen har vært arena for FedEx St. Jude Classic på PGA-touren siden 1989. Under turneringen i 1993 satte Jay Delsing ny banerekord med 61 slag. Rekorden ble tangert i 2001 av Bob Estes.
Banen er svært variert, og vannhindre spiller en viktig rolle. Hull 14 (231 yards) rangeres som et av de vanskeligste par 3-hullene på PGA-touren hvert år. Hullet krever et utslag med lang jernkølle eller wood til en smal green beskyttet av vann langs hele høyre side. Greenen er svært ondulert. Hull 18 sørger for en spektakulær avslutning på runden: utslaget må spilles langs et vannhinder som beskytter venstresiden av fairwayen. Dette vannhinderet fortsetter deretter til venstre for greenen og tvinger spilleren til å tenke to ganger før han eller hun sikter innslaget direkte mot flagget.
Stavanger domkirkes døpefont
Døpefonten i Stavanger domkirke er laget i kleberstein i gotisk stil trolig fra 1300-tallet. Det hører til to dåpsfat, ett av messing og ett av sølv. Døpefonten er plassert i kirkens kor.
Døpefonten
Døpefonten er hogd i en grønnlig grå, myk og fet klebertype som er vanlig i Rogaland.
Døpefonten består av kummen, skaftet og foten. Kummen kan ha vært bruk med vann i til 1600-tallet, da en fikk døpefat. Kummen har to avløpsrør for vannet. Foten er ikke original, og kan være satt på i forbindelse med flyttingen i 1804.
Døpefonten er utsmykket med repeterende kopier av det som kan være domkirkens østgavl, med taket og en gotisk arkadebue under. Under arkadebuene er det heraldiske vinblader. Bladtypene i døpefonten finnes også ellers i koret på domkirken, og det er antatt at døpefonten derfor er laget i perioden da koret ble bygget. Koret ble bygget etter bybrannen i 1271 eller 1272, og antas i hovedsak å ha være ferdigstilt før biskop Arne døde i 1303.
Døpefonten har trolig vært modell for døpefontene i kirkene i Fjære, Øyestad, Holt og Tromøy, alle i Aust-Agder.
I 1920 hadde fonten en stor sprekk fra øverst til nederst, som ble reparert med åtte små kobberklammere innvendig og utvendig. I 1954 hadde fonten en sprekk som utvidet seg. Det ble antatt at det skyldes en jernbolt som rustet innvendig - i eller under sementstøpen. Den ble så reparert i 1955. Fonten hadde i 1999 noe sprekkdannelse forårsaket av bladverk som ble satt på ved restaureringen på 1860-tallet.
Ifeoma Dieke
Ifeoma Dieke (født 25. februar 1981) er en skotsk fotballspiller. Under Sommer-OL 2012 i London deltok hun for Storbritannia der laget hennes ble utslått i kvartfinalen.
Online transaksjonsprosessering
Online transaksjonsprosessering (OLTP) er en type databasesystem brukt med transaksjonsorienterte applikasjoner, som for eksempel driftssystemer. "Online" tyder på at disse programmene brukes til å umiddelbart svare på brukerforespørsler og prosessere dem (behandle transaksjoner).
Begrepet står i kontrast til online analytisk behandling (OLAP) som i stedet fokuserer på dataanalyse (eksempelvis planleggings- og ledelsessystemer).
Begrepet transaksjon
Begrepet "transaksjon" kan ha to forskjellige betydninger som begge kan gjelde:
Stavanger domkirkes døpefont
Døpefonten
I desember 2020 ble døpefonten flyttet til Arkeologisk museum. Den veltet da den skulle senkes ned fra transportbilen ved ankomst med museet, og fikk større skader.
Plassering i kirken
På 1600-tallet sto døpefonten i nordvestre hjørnet av skipet. Biskop Tomas Cortsen Wegner bekostet tralleverk (inngjerding) av døpefonten en gang mellom 1627 og 1654. I 1730 ble inngjerdingen malt, og det ble hengt opp rødt tøy med gullfrynser til omhenget.
I 1804 ble døpefonten flyttet opp i koret. Den manglet da foten, og det kan være at den falt av eller ble ødelagt under flyttingen.
Døpefonten står nå ved steintrappen i korets nordvestre hjørne.
Dåpsfatene
Et stort messingfat (på 187,25 lodd) ble gitt til kirken av biskop Tomas Cortsen Wegner og hans kone Anne Kristensdatter Trane i 1623. I 1682 ble det reparert.
Vannkanner
I 1626 var det en alterkanne av messing. I 1628 fikk kirken en sølvkanne av borgermester Povel Knutsen. . En stor tinnkanne ble gitt av biskop Thomas Cortsønn Wegner (en gang i perioden 1627-1654). Den er merket "T.C.W.".
Online transaksjonsprosessering
Begrepet transaksjon
OLTP kan bruke transaksjoner av den tekniske typen til å registrere transaksjoner av den forretningsmessige.
Bruk
OLTP-systemer kan ofte brukes samtidig av hundrevis av brukere, og bør respondere umiddelbart på brukerforespørsler. Online transaksjonsbehandlingsapplikasjoner har høy I/O-gjennomstrømning, og fungerer ved hjelp av mye innsettinger og endringer i databasen. Viktige mål for OLTP-applikasjoner er tilgjengelighet, hastighet, samtidighet og durabilitet. En minibank er et eksempel på en kommersiell transaksjonsbehandlingsapplikasjon. Noen OLTP-systemer må tas ned for offline vedlikehold.
Sammenlignet med OLAP
Online transaksjonsbehandling (OLTP) er vanligvis en motsetning til online analytisk prosessering (OLAP). Til sammenligning er OLAP generelt preget av mye mer komplekse spørsmål, i mindre volumer, og med formål å gi forretningsinnsikt eller for rapporteringsformål i stedet for å behandle operasjonelle transaksjoner. Mens et OLTP-system behandler alle slags spørringer (lesing, insetting, oppdatering og sletting) er OLAP generelt optimalisert for lesing og støtter kanskje ikke engang andre typer spørringer. OLTP fungerer også annerledes enn satsvis prosessering og grid computing.
I tillegg skilles det av og til mellom OLTP og online hendelses prosessering (OLEP) som er basert på distribuerte hendelseslogger for å gi sterk konsistens i storskala hetergoene systemer. Mens OLTP er assosiert med korte og atomiske transaksjoner tillater OLEP mer fleksible distribusjonsmønstre og større skalerbarhet, men med økt latens og uten garantert øvre skranke på prosesseringstid.
Oversikt
Eksempler på OLTP-systemer inkluderer ordreinngang, detaljhandel og finansielle transaksjonssystemer. Online transaksjonsbehandlingssystemer krever i økende grad støtte for transaksjoner som spenner over et nettverk og kan omfatte flere enn ett selskap. Av denne grunn bruker moderne online transaksjonsbehandlingsprogramvare meglingsprogramvare som gjør at transaksjoner kan kjøres på forskjellige datamaskinplattformer i et nettverk.
For enda mer krevende desentraliserte databasesystemer kan OLTP-meglerprogrammer distribuere transaksjonsbehandling mellom flere datamaskiner på et nettverk. OLTP er ofte integrert i tjenesteorientert arkitektur (SOA) og vevtjenester.
East Indies and China Station
East Indies and China Station var en formasjon i den britiske Royal Navy fra 1831 til 1865.
Historie
Stasjonen ble dannet i 1831; den opphørte da den i 1865 ble delt i to, i East Indies Station og China Station. Dens område dekket Indiahavet og Kina kysten og Kinas seilbare elver. Dette ansvarsområdet impliserte ikke terriroerialkrav. Men Royal Navy ble ofte satt inn for å samarbeide med britiske kommersielle interesser i disse områder.
Commanders-in-Chief
Commanders-in-Chief have included:
Norrlandsoperan
Norrlandsoperan er et scenekunsthus i Umeå.
Norrlandsoperan ble grunnlagt i 1974 og var da et regionalt operaensemble. I dag er det et scenekunsthus med et symfoniorkester og avdelinger for opera, dans, musikk og kunst samt verksteder og atelier. I virksomheten inngår også scenekunstfestivalen MADE og Umeå Jazzfestival. Flere av Norrlandsoperans produksjoner turnerer i og utenfor Västerbotten.
Norrlandsoperan AB eies med 40 prosent av Umeå kommune via Umeå Kommunföretag AB og med 60 prosent av Västerbottens läns landsting.
Oppdraget er å produsere, fremme og utvikle kunstnerisk virksomhet under mottoet «NorrlandsOperan – en spelplats för nya uttryck». Administrerende direktør og kunstnerisk leder er fra høsten 2009 Kjell Englund og sjefsdirigent er Rumon Gamba.
Salene
Norrlandsoperan har fire saler: Teatern, Konsertsalen, Black Box og B-salen. I bygningen finnes også Vita kuben, som er et utstillingsrom for samtidskunst.
Stavanger domkirkes døpefont
Vannkanner
I 1710-1711 nevnes tre kanner. I 1711 og 1745 ble det kjøpt inn trekanner til dåpen.
Norrlandsoperan
Salene
Teatern har 440 sitteplasser på parkett og ytterligere 30 på balkong. Konsertsalen har 509 sitteplasser og 60 ståplasser. Black Box har opp til 260 sitteplasser (størrelsen på scene og sal forandres avhengig av arrangementets art). B-salen som først og fremst brukes til barneforestillinger har 34 sitteplasser på stoler og 30 sitteplasser på gulvet.
Operaplan
Norrlandsoperan ligger ved Operaplan, som har form som en halvsirkel langs Västra Norrlandsgatan. Opprinnelsen til Operaplan er en av de stjerneformede plassene som ble dannet ved byplanutvidelsen i 1898. Av de to tidligere utstrålende gatene er bare Vasagatan åpen, i og med at Brandmannagatan ble en blindgate bak operaen når den fikk et nytt tilbygg i 2002.
Historie
Norrlandsoperan ble grunnlagt i 1974 som en direkte følge av kulturreformen vedtatt av Riksdagen samme år. Musikkteatergruppen Sångens makt utgjorde stammen i det nystartede operaensemblet, som etter at de innledningsvis måtte benytte seg av provisoriske lokaler snart fikk et mer permanent hjem i Folkets hus i Umeå (som da holdt til i et lokale i krysset Järnvägsallén/Östra kyrkogatan) Den første lederen var Arnold Östman, som fra 1974–1979 også var operaens kunstneriske leder.
I 1984 fikk Norrlandsoperan overta den gamle brannstasjonen i Umeå, som var bygd i 1937 i funksjonalistisk stil og var tegnet av Wejke & Ödéen. Brannstasjonen gjennomgikk en omfattende om- og tilbygging med tegninger av Olle Qvarnström og samme år stod operaen klar.
Det nybygde teateret og konsertsalen, som er sammenbygd med det gamle operahuset ble innviet i 2002. Operaen fikk dermed en sal med 480 plasser, en stor scene med sidescener og orkestergrav, samt en konsertsal med 500 plasser. I den gamle bygningen ble det losjer. Noen år senere ble det bygd en monteringshall for dekor på ca 600 kvadratmeter.
Siden 2006 arrangerer Norrlandsoperan hvert år i mai MADE-festivalen i egne lokaler, samt utomhus på Operaplan.
Under en konsert med bandet Mando Diao den 27. januar 2007 i Black box raste deler av gulvet og omkring 50 personer falt ca 2,5 meter mot det underliggende kjellergulvet. 29 personer måtte fraktes til sykehus for behandling av diverse skader. Den daværende operasjefen ble dømt i tingsrätten i 2009 for grov uaktsomhet, men ble frikjent året etterpå av hovrätten. Operaens tekniske sjef som også var tiltalt ble frikjent i tingsrätten.
Victor Deguise
Victor Joseph Dieudonné Deguise (født 22. desember 1855 i Liège, død 18. mars 1925 i Ixelles) var en belgisk generalløytnant, som hadde ansvaret for forsvaret av Antwerpen under første verdenskrig.
Deguise gikk inn i den belgiske hær i 1874 som løytnant i ingeniørtroppene. I 1888 ble han utpekt til professor i festningsbygg ved det kongelige belgiske militærakademi. Mellom 1909 og 1911 var han sjef for ingeniørtroppene i Brussel. Mellom 1911 og 1914 var han direktør for 3. direktør for 3. militærdistrikt i Belgia med ansvar for befestninger.
Den omstridte jord
Den omstridte jord (dansk: ) er et dansk stumfilmdrama fra 1916 regissert av Holger-Madsen. Manuset ble skrevet av norske Peter Lykke-Seest.
Thorvald Moe
Thorvald Moe (født 4. oktober 1939) er en tidligere norsk tennisspiller og embetsmann.
Han tok doktorgraden i samfunnsøkonomi ved Stanford University i USA og arbeidet i Finansdepartementet fra, blant annet som ekspedisjonssjef i departementets økonomiavdeling 1978-1986.
Folkerepublikken Kinas flagg
Folkerepublikken Kinas flagg bærer kommunismens og han-kinesernes røde farge og har fem gule stjerner øverst ved stangsiden av flaggduken. Flagget ble til i 1949 da Folkerepublikken ble utropt. Flagget ble innført 1. oktober 1949 da det første gang ble heist av formann Mao ved seremonien på Himmelfredsplassen. Det er resultatet av en konkurranse der vinneren ble Zeng Liangsong. Flagget er i forholdet 2:3.
Thorvald Moe
Moe var norsk OECD-ambassadør 1986-1989 og visegeneralsekretær i OECD 1997-2002.
Folkerepublikken Kinas flagg
Det knyttes noe ulik symbolikk til flagget, et resultat av de kinesiske makthavernes skiftende ideologiske behov over tid. Rent allment kan den røde fargen stå for revolusjonen mens stjernene symboliserer det kinesiske folks samhold under kommunistpartiets ledelse. Den store stjernen representerer da Det kinesiske kommunistpartiet. I andre forklaringer sies det at de fire mindre stjernene står for de fire klassene som under ledelse av kommunistpartiets, igjen den store stjernen, leder an i revolusjonen i Kina. Til de revolusjonære klassene regnes bøndene, arbeiderne, borgerskapet og "de progressive kapitalister". Ytterligere en forklaring knytter stjerne til de viktigste etniske gruppene i Kina. Den store stjernen står da for han-kineserne, mens de fire mindre står for mongoler, mansjuer, tibetanere og uighurer.
Som orlogsflagg benyttes også flagget for Folkets frigjøringshær, det vil si et rødt flagg med en gul stjerne og de kinesiske tegnene for 8 og 1. Dette står for datoen 1. august. Dette viser til datoen for grunnleggelsen av Folkets frigjøringshær i 1927.
Thorvald Moe
Idrett
Thorvald Moe var en ledende norsk tennisspiller på 1950- og 1960-tallet. Han vant 26 NM i seniorklassen utendørs og har vunnet fire kongepokaler.
Han vant totalt 38 NM-gull i perioden 1959–1981 og vant kongepokalen i 1959, 1961, 1962 og 1967.
Maria Fink
Maria Fink (født 25. januar 2004) er en norsk fotballspiller som spiller for Lyn Fotball Damer.
Hun spilte i Høvik Idrettsforening i barne- og ungdomsalder, før hun gikk til Stabæk Fotball Kvinner. Etter to år på juniorlag i Stabæk gikk hun til Lyn Fotball Damer i 2020. I 2021 fikk hun A-lagskontrakt med Lyn, og i oktober 2021 debuterte hun i Toppserien i hjemmekamp mot Vålerenga Fotball Damer.
Fink har landskamper for det norske J19-landslaget. Hun var en del av det norske J19-landslaget som tok sølv i U19-EM 2022.
Henry Keppel
Henry Keppel (født 14. juni 1809 i Kensington i London, død 17. januar 1904 i Piccadilly i London) var en britisk admiral.
Liv og virke
Henry Keppel var yngste sønn av William Charles Keppel, 4. jarl av Albermarle. I 1822 gikk han inn i Royal Navys tjeneste. I 1829 ble han løytnant, 1833 commander og i 1837 kaptein. Etter at han utmerket seg under første opiumskrig i 1842 i Kina, ble han stasjonert på Malayahalvøya, der han sammen med James Brooke, den første hvite rajah av Sarawak, bekjempet piratene.
I 1855 kommanderte han under Krimkrigen skipet HMS «St. Jean d'Acre», som først var med på erobringen av festningen Bomarsund i Østersjøen og deretter ble satt inn i Svartehavet. Under beleiringen av Sevastopol kommanderte han marinebrigaden.
I 1856 førte han som kontreadmiral en skvadron under annen opiumskrig mot Kina. Mellom 1860 og 1867 var han i afrikanske, og så i kinesiske og japanske farvann. Keppel ble utnevnt til admiral i 1869 og i 1877 til Admiral of the Fleet, som var flåtens høyeste offisersrang.
I 1879 ble han pensjonert.
Grand Theft Auto (videospill)
Grand Theft Auto er et åpen verden Action-eventyrspill utviklet av DMA Design og utgitt av BMG Interactive. Det ble først utgitt i Europa og Nord-Amerika i oktober 1997 for MS-DOS og Microsoft Windows. Det ble senere gjenutgitt på PlayStation, 14. desember 1997 i Europa, og 30. juni 1998 i Nord-Amerika. Det er første spill i Grand Theft Auto-serien, en spillserie som har solgt mer enn 150 millioner eksemplarer per september 2013. Spillet følger en gruppe kriminelle i tre fiksjonaliserte versjoner av amerikanske byer, i det de utfører bankran, drap og andre kriminelle aktiviteter for deres respektive syndikater.
Spillet skulle egentlig hete Race'n'Chase og bli utviklet på Commodore Amiga, med oppstart i 1996, men prosjektet ble nesten skrinlagt på grunn av produksjonsvansker.
Oppfølgeren, Grand Theft Auto 2, ble utgitt i oktober 1999.
Spillet
Grand Theft Auto består av seks nivå, delt mellom tre byer. På hver nivå er spillerens oppdrag å nå et visst antall poeng, som man oppnår ved å gjøre oppdrag for byens lokale forbrytersyndikat. Hvert nivå startes på en telefonkiosk og har sitt eget sett med unike oppdrag. Vellykket gjennomføring av et oppdrag belønner spilleren med poeng og muligheten til å gjøre vanskeligere oppdrag for større poengsummer. Feiler spilleren vil konsekvensene være færre poeng, og spilleren kan miste muligheten for flere oppgaver permanent. Ettersom spilleren fullfører oppdrag, øker «multiplikatoren», som øker poengene spilleren får for å gjøre andre oppdrag. Når spilleren overstiger $1,000,000 blir neste by gjort tilgjengelig.
Det er åtte spillbare karakterer i spillet, fire mannlige og fire kvinnelige: Travis, Troy, Bubba, Kivlov, Ulrika, Katie, Divine og Mikki. I PlayStation-versjonen er kun de fire mannlige karakterene inkludert. Når man spiller spillet er det ingen merkbar forskjell på karakterene. De har alle de identiske gule genserne, men de har forskjellige farger på buksene, håret og huden.
Spilleren har frihet til å gjøre hva de vil, men har begrenset liv på å gjøre det. Spilleren kan sanke poeng ved å forårsake død og ødeleggelse i trafikken i byen. De kan også stjele og selge biler for profitt. For å få den høye summen som kreves for å bli ferdig med et nivå, vil spillere som regel velge å gjøre hvertfall et par oppdrag for å bygge opp multiplikatoren sin. Noen kriminelle handlinger har en iboende multiplikator. For eksempel vil det å bruke en politibil til å kjøre over mennesker doble antall poeng man får. Hvis spilleren blir arrestert vil multiplikatoren bli halvert. Ulikt i senere spill i serien, kan spilleren bli drept, eller «wasted», etter kun et skudd, selv uten skuddsikker vest. Hvis spilleren dør mister de et liv. Spilleren mister utstyret de bar på enten om de blir arrestert eller drept. Hvis spilleren dør for mange ganger vil de måtte starte nivået på nytt.
Under oppdrag er det også noe frihet for spilleren, ettersom man kan velge hvilken rute man skal ta, men destinasjonen er som regel bestemt. Det var dette nivået av frihet som skilte Grand Theft Auto fra andre actionorienterte videospill på den tiden. PC-utgivelsene av spillet hadde mulighet for flerspiller-spill ved bruk av IPX. Noen steder i spillet kan kun låses opp ved å utføre oppdrag.
Handling
Handlingen til Grand Theft Auto foregår i 1997, i primært tre omgivelser, som alle er basert på virkelige amerikanske byer: Liberty City er basert på New York City, Vice City er basert på Miami og San Andreas er basert på områder i California og Nevada. Alle tre områder lider av løpsk kriminalitet og korrupsjon. For eksempel konstante feider mellom lokale krimsyndikater, tilfeldige voldshandlinger fra gategjenger, organiserte tyverier og drap, samt korrupte byråkrater og politi.
Selv om Grand Theft Auto: London, 1969, Grand Theft Auto: London, 1961 og Grand Theft Auto 2 brukte andre byer, ble de tre byene i dette spillet viet hvert sitt spill, senere i Grand Theft Auto-serien. Byene er annerledes i hvert av spillene. Liberty City var byen i Grand Theft Auto III og Grand Theft Auto IV, Vice City var byen i Grand Theft Auto: Vice City og San Andreas var byen i Grand Theft Auto: San Andreas og Grand Theft Auto V.
Utvikling
Produksjonen av Grand Theft Auto begynte 4. april 1995 hos DMA Design i Edinburgh. Spillet het opprinnelig Race'n'Chase frem til Dan og Sam Houser byttet navnet. Planen var å gi ut spillet på MS-DOS, Windows 95, PlayStation, Sega Saturn og Nintendo 64, men spillet ble aldri gitt ut på de to sistnevnte konsollene. Under utviklingen av Grand Theft Auto, prøvde mange av personene med overordnet ansvar for utviklingen å stoppe det hele. Dette førte til at de ansatte hos DMA Design måtte prøve å overbevise disse for å få fortsette.
Det var konkrete datoer planlagt for ferdigstilleser i Grand Theft Auto, men ingen av disse ble overholdt:
Noter
<references group='lower-alpha'/>
Kromosom 4
Kromosom 4 er ett av de 23 kromosomparene hos mennesker. Kromosom 4 er det fjerde største menneskelige kromosomet. Mennesker har normalt to versjoner av dette kromosomet, ett fra hver av foreldrene. Dette kromosomparet dekker omtrent 190 millioner basepar som er byggematerialet til DNA. Kromosom 4 står for nesten 6 % av den totale mengden DNA i cellene.
Identifiseringen av genene på hvert kromosom har i lang tid blitt sett på som ett av de viktigste forskningsområdene, og blitt viet mye tid og resursser. Siden forskere bruker forskjellige metoder til å identifisere genene, har man ikke klart å stadfeste ett nøyaktig antall gen. Det er antatt at kromosom 4 inneholder omtrent 1300 gen.
Angelo Colocci
Angelo Colocci (født i 1467 i Iesi i Marche i Kirkestaten, død 1549 ) var sekretær til pave Leo X, dikter og en ledende humanist.
Hans villa ved siden av akvadukten Aqua Virgo ble et senter for litterær og kunstnerisk klassisisme. Der samlet han mengder av antikviteter fra oldtiden.
Etter at hans hustru Girolama Bufalini Colocci døde i 1518 gikk Colocci inn i den geistlige stand og ble utnevnt til biskop av Nocera i 1537.
Rachel Williams (fotballspiller)
Rachel Williams (født 10. januar 1988) er en engelsk fotballspiller. Under Sommer-OL 2012 i London deltok hun for Storbritannia der laget hennes ble utslått i kvartfinalen.
Svarka
Svarka er en elv som renner fra Store Svarken nord i Gjøvik kommune, østover til samløpet med Vismunda nedenfor Kårstadsetra.
Beyza Türkoğlu
Beyza İrem Türkoğlu (født 4. februar 1997 i Altındağ) er en tyrkisk håndballspiller, som spiller for den danske klubben og det tyrkiske kvinnelandslaget. Hun har tidligere spilt for de tyrkiske klubbene og.
Hongkongs flagg
Hongkongs flagg er rødt og bærer i midten et blomsteremblem. Flagget ble innført og første gang heist 1. juli 1997 da Hongkong ble tilbakelevert fra Storbritannia til Kina. Flagget bærer samme røde farge i duken som Kinas flagg og dette viser til Hongkongs status som Spesiell Administrativ Region. Blomsten som avbildes er et såkalt Hongkong-orkidetre (Bauhinia Blakeana). De fem stjernene i blomsten er også en referanse til Kinas flagg.
Hongkongs flagg rangerer etter Folkerepublikken Kinas flagg, som føres som nasjonalflagg.
Entomoculiini
Entomoculiini er en gruppe av biller som hører til familien kortvinger (Staphylinidae). Denne underfamilien er representert med over 400 arter i Mellom- og Sør-Europa, men finnes ikke nord for Østerrike.
Utseende
Bittesmå (0,8-2,1 millimeter), slanke, blekt fargede (gjerne rødlige) kortvinger. Disse billene bærer preg av sitt underjordiske levesett. Øyne og flygevinger mangler helt. Kroppen er lang og tynn, jevbred, hodet forholdsvis stort med korte antenner. Pronotum og dekkvinger er ganske små, bakkroppen lang og smal. Beina er korte.
Levevis
Disse billene lever dypt nede i jorda og kommer sjelden til overflaten. De fleste av de kjente artene lever i områder med middelhavsklima. Det har blitt spekulert i at årsaken til at gruppen mangler i Nord-Europa er at de ennå ikke har vandret inn etter siste istid, da disse billene trolig har ganske dårlig spredningsevne.
Volodymyr Romanjuk
Volodymyr (borgerlig navn Vasyl Omeljanovytsj Romanjuk, ukrainsk Володимир resp. Василь Омелянович Романюк; født 9. desember 1925 i Khymtsjyn, Ukraina, død 14. juli 1995 i Kyiv) var en ukrainsk politisk aktivist og biskop, som i sine to siste leveår var patriark av Kyiv og hele Rus-Ukraina.
Volodymyr returnerte til Ukraina i 1990 og ble først epark av Uzjhorod for den ukrainske autokefale ortodokse kirke, men var i 1992 med på å grunnlegge den ukrainsk-ortodokse kirke (Kiev-patriarkatet). Han ble dennes erkeepark av Lviv, før han i 1993 ble valgt til kirkas patriark av Kyiv og hele Rus-Ukraina.
Han døde i 1995 under uavklarte omstendigheter. Under begravelsen ved St. Sofia-katedralen brøt det ut opptøyer og gatekamper mellom tilhengere, motstandere og politiet.
Canada under Vinter-OL 1924
Canada under Vinter-OL 1924. Tolv sportsutøvere fra Canada, elleve menn og en kvinne, deltok i tre sporter under Vinter-OL 1924 i Chamonix. Canada kom på åttendeplass med en gullmedalje. OL-troppen besto av ni ishockeyspillere, to kunstløpere og en skøyteløper.
True Detective
True Detective er en amerikansk fjernsynsserie skapt av Nic Pizzolatto. Serien hadde premiere 12. januar 2014 på HBO.
Sesong 1
I 2012 blir to tidligere etterforskere fra Louisiana State Police's Criminal Investigations Division, Rustin «Rust» Cohle og Martin «Marty» Hart, innkalt til avhør av etterforskerne Maynard Gilbough og Thomas Papania, for å diskutere en etterforskning på en kvinne kalt Dora Lange fra 1995. Men Rustin eller Martin har aldri møtt eller snakket med hverandre siden en krangel om Martins kone Maggie Hart (spilt av Michelle Monaghan) over ett tiår tidligere.
Men veldig mange av de gamle dokumentene angående den tidligere mord-etterforskningen deres ble tidligere ødelagt på grunn av orkanen Rita. Så de to etterforskningene blir bedt om å fortelle historien om deres arbeidsforhold, personlige liv, og etterforskningen om Dora Lange-saken, samt en rekke andre relaterte enkelt-saker - ettersom nye beviser kan tyde på at gjerningsmannen fra den tidligere drapssaken fremdeles er på frifot.
Sesong 3
Historien foregår over tre separate tidsperioder. I 1980 etterforsker detektivene Wayne Hays (spilt av Mahershala Ali) og Roland West (spilt av Stephen Dorff) en veldig makaber forbrytelse, som også involverer to små savnede barn.
Aage Meinesz
Meinesz fikk kallenavnet «Mester-skapsprengeren» på grunn av sin dyktighet med termisk lanse, sine meget godt forberedte tyveri og sitt sjarmerende utseende - som han også benyttet som et verktøy. Tidlig på 1970-tallet utførte han sitt største kupp noen sinne; fra hvelvet til den nederlandske Middenstands Bank i Helmond stjal han 600 000 gylden. Hvelvet med privatpersonenes sparepenger lot han dog bevisst stå urørt.
I 1973 ble Meinesz arrestert og dømt til fire og et halvt års fengsel i Blokhuispoort, et fengsel i Leeuwarden. Han klarte å rømme, og ble først arrestert på nytt fire måneder senere. Etter at han hadde sonet ferdig dommen, stod hele Nederlands pressekorps ved fengselsporten for å få tatt bilder og sitater. Han ble spurt om det var vanskelig å rømme fra fengselet i Leeuwarden. Han svarte nonchalant at «Å sprenge et bankhvelv er ikke lett det heller. Jeg har nå en gang disse evnene.»
Aage Meinesz kom fra en god familie, med en bestefar som var borgermester i Rotterdam og Amsterdam (Sjoerd Vening Meinesz), og en grandonkel (Felix Vening Meinesz) som var en kjent professor i geofysikk. På morssiden var han av Indisk opprinnelse. Han levde mesteparten av sitt yrkesaktive liv i Utrecht.
Han hadde en overdådig livsstil, noe som gjorde at han trengte mye penger. Når han begikk forbrytelser, benyttet han aldri vold. Han avbrøt heller et ran enn å måtte skade en vakt. På grunn av det store antallet innbrudd og at han aldri benyttet vold når han utførte ranene, ble han kjent for sin egen stil innenfor kriminelle miljøer. Han fortalte senere om sine handlinger under et TV-intervju med William Duys.
I 1976 publiserte han sin selvbiografiske bok Mine netter med termisk lanse.
Meinesz var gift en gang, og fikk fra dette ekteskapet en datter og en sønn, Conny (oppkalt etter hans myrdede mor) og Jelle (oppkalt etter sin far). I ettertiden fikk han to sønner og en datter med andre kjærester. I 1985 døde Aage Vening Meinesz av kreft i en alder av 43 år. Han ble gravlagt i Haag, men graven har senere blitt fjernet.
Hellesøy
Hellesøy kan vise til:
Impulsforstyrrelse
Impulsforstyrrelse er en atferdsforstyrrelse. Impulsforstyrrelser er kjennetegnet ved gjentatte handlinger som mangler fornuftig motivering. Handlingene kan ikke kontrolleres, og de skader generelt både pasientens og andres interesser. Pasienter opplever at atferden er forbundet med handlingsimpulser. Impulsforstyrrelser har ukjent årsak. Det er påvist markerte forandringer i hjernens funksjon ved enkelte former for impulsforstyrelser. Eksempelvis er slike forandringer på vist ved gjentatt pyromani med personskade.